K. Kumaran

Tan Sri Dato' (Dr) K. Kumaran ialah ahli politik Malaysia berketurunan India. Beliau merupakan mantan Timbalan Menteri Pembangunan Luar Bandar dan mantan Ahli Parlimen  selama dua penggal (1990-1999). Tan Sri Kumaran juga pernah dilantik sebagai Setiausaha Parlimen Kementerian Kesihatan dimana beliau telah memberi penekanan kepada perkhidmatan kesihatan luar bandar. Beliau juga telah berkhidmat sebagai Ahli Dewan Negara dari tahun 1979- 1985 dan Ahli Dewan Perhimpunan Undangan Negeri Perak bagi kawasan Sungkai dari tahun 1986-1990. Sebelum di lantik sebagai Senator, beliau merupakan Ahli Majlis, Majlis Perbandaran Ipoh sejak tahun 1975.  Tan Sri Kumaran juga telah mewakili Malaysia di Persidangan Bangsa-Bangsa Bersatu ke 40 di New York, Amerika Syarikat pada tahun 1985.    

Beliau merupakan seorang veteran Malaysia Indian Congress (MIC) yang masih aktif dalam komuniti termasuk memberi pandangan tentang isu semasa berkaitan masyarakat India. Penglibatan beliau dalam MIC bermula pada tahun 1954 dimana beliau terlibat sebagai sukarelawan di Persidangan Perwakilan MIC Kebangsaan di Prai Pulau Pinang pada 13-14 Jun 1954.       

Tan Sri Kumaran merupakan Pengerusi MIC Negeri Perak yang paling lama, iaitu memegang jawatan berkenaan bagi tempoh 17 tahun. Beliau merupakan Pengerusi Badan Perhubungan MIC Negeri yang paling lama dan terakhir yang dipilih secara demokratik oleh perwakilan MIC Negeri sebelum sistem pelantikan Pengerusi Badan Perhubungan Negeri diperkenalkan dalam MIC. Beliau juga merupakan Naib Presiden MIC Kebangsaan selama tiga penggal dari tahun.1991. Beliau menganggotai Jawatankuasa Kerja Pusat MIC dari tahun 1974 sehingga 2000. Pada tahun 2009, beliau telah dilantik sebagai Pengerusi Tetap MIC. Tan Sri Kumaran juga telah berkhidmat sebagai Pengerusi Jawatankuasa Pemilihan Presiden MIC.      

Beliau merupakan pemimpin MIC yang paling berpengaruh dalam era 80an dan 90an dimana sokongan beliau telah memberi kemenangan kepada Dato Seri S Samy Vellu sebagai Presiden MIC apabila beliau dicabar oleh Dato S.Subramaniam semasa Pemilihan Presiden MIC pada tahun 1989. Atas daya usaha dan permohonan beliau semasa memimpin MIC Perak, Hari Thaipusam telah diisytihar sebagai cuti umum bagi Negeri Perak bermula pada tahun 1982.      

Sebelum menceburi bidang politik, Tan Sri Kumaran merupakan seorang aktivis belia dimana beliau merupakan Timbalan Presiden yang pertama bagi pertubuhan Kelab Bell Belia Malaysia. Pada usia 20an, beliau juga aktif dalam kesatuan sekerja.      

Tan Sri Kumaran telah berkhidmat sebagai Guru Besar di Sekolah Rendah Kebangsaan Tamil Gunung Rapat Ipoh Perak dan Gerik Perak. Beliau telah memulakan kerjaya perguruan pada 1 Jun 1954 apabila telah dilantik sebagai Guru di Sekolah Rendah Kebangsaan Tamil Batu Kawan Estate. Pada tahun 2017, beliau telah dilantik oleh Kerajaan Malaysia sebagai Ahli Jawatankuasa Bebas untuk Mengkaji Peperiksaan Awam.       

Kategori:Ahli politik Malaysia berketurunan India
Kategori:Anggota Kongres India Malaysia
Kategori:Ahli Dewan Rakyat, Parlimen Malaysia ke-8
Kategori:Ahli Dewan Rakyat, Parlimen Malaysia ke-9
Kategori:Projek AliffHaziq